วันที่16เมษา โดนแมวจรข่วนวันนี้ฉีดวันซีนพิษสุนัขบ้าครบแล้วเข็มที่4 แต่พยาบาลทักว่าไม่ได้รับการฉีดวัคซีนบาดทะยัก แพทย์ไม่ได้สั่งซึ้งเราไม่เคยได้รับการฉีดมาก่อนหน้านี้เลย ทั้งนี้การฉีดวัคซีนบาดทะยักขึ้นอยู่กับบาดแผลและดุลพินิจของแพทย์ใช่ไหมคะ มีความกังวลค่ะ
สวัสดีค่ะ Ae_Airada,หากในสมัยเด็ก ได้รับวัคซีนครบตามกำหนด (ในเด็กเล็กจะเป็นการฉีดวัคซีนรวมป้องกันคอตีบ ไอกรน บาดทะยัก และอื่นๆ ) เมื่อเกิดบาดแผลขึ้น จะแบ่งออกดังนี้1. หากเป็นแผลสะอาด แผลมีขนาดเล็ก บาดแผลไม่ลึกมาก หากได้รับวัคซีนป้องกันบาดทะยักหรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีนกระตุ้น2. หากแผลสกปรก (ซึ่งรวมถึงบาดแผลที่ถูกสัตว์กัดหรือข่วน) บาดแผลลึก ปากแผลแคบ แผลมีขนาดใหญ่ หากได้รับวัคซีนป้องกันบาดทะยักเข็มสุดท้ายมาไม่เกิน 5 ปี ไม่ต้องฉีดวัคซีนกระตุ้น แต่หากเกิน 5 ปีแล้วต้องฉีดวัคซีนกระตุ้นโรคบาดทะยักจะมีระยะฟักตัวส่วนใหญ่อยู่ที่ 7-10 วัน ดังนั้นหากผ่านมาเกิน 1 เดือนแล้ว จึงน่าจะไม่เป็นโรคบาดทะยักแล้วค่ะ